Afgʻoniston Prezidenti Hazrati Imom majmuasini ziyorat qildi

05.12.2017
Afgʻoniston Islom Respublikasi Prezidenti Muhammad Ashraf G‘ani Hazrati Imom majumasiga tashrif buyurdi.
Oliy martabali mehmonga bu yerdagi masjid va maqbaralarning tarixi haqida ma’lumot berildi.
Afgʻoniston Prezidenti majmuada saqlanayotgan Usmon mushafi va boshqa tarixiy-ma’rifiy yodgorliklarni zoʻr qiziqish bilan tomosha qildi.
Ashraf G‘ani Prezidentimiz Shavkat Mirziyoyev tomonidan islom dinini oʻrganish, uning asl insonparvarlik mohiyatini targʻib etish borasida olib borilayotgan ishlarga yuksak baho berdi.